《高阳台》
清代·左锡璇

细雨欺寒，微风做冷，无端已是残秋。姹紫嫣红，一年好景都休。

残来只有虫吟草，向西风、数尽绸缪。又凄然，满院桐阴，无限离愁。

一弯清浅银河水，怅双星相隔，欲度无由。吊古伤今，闲愁又上眉头。

无心去玩楼头月，纵凭高、不见归舟。到黄昏，听尽征鸿，数尽更筹。

作者简介：左锡璇，字芙江，阳湖人。宛平道光丁未进士、延建邵道、谥文节袁绩懋继室。有《碧梧红蕉馆诗》。